
LĒMUMS
Jūrmalā
	2026. gada 27. augustā
	
	Nr.
	469


	Par lokālplānojuma zemesgabalam Dāvja ielā 50, Jūrmalā, apstiprināšanu
	(protokols Nr. 10, 53. punkts)


Pamatojoties uz Jūrmalas domes 2025. gada 30. janvāra lēmumu Nr. 25 „Par lokālplānojuma izstrādes uzsākšanu zemesgabalam Dāvja ielā 50, Jūrmalā, lai izdarītu grozījumus Jūrmalas valstspilsētas Teritorijas plānojumā” (turpmāk – Lēmums Nr. 25) teritorijai ir izstrādāts lokālplānojums (turpmāk – lokālplānojums), kas nosaka indeksētā funkcionālā zonējuma maiņu no Savrupmāju apbūves teritorijas (DzS3) uz Savrupmāju apbūves teritoriju (DzS13), kur atļautais maksimālais apbūves blīvums ir 20 procenti.
Jūrmalas dome 2026. gada 30. aprīlī pieņēma lēmumu Nr. 252 “Par lokālplānojuma zemesgabalam Dāvja ielā 50, Jūrmalā, nodošanu publiskajai apspriešanai un atzinumu saņemšanai” (turpmāk – Lēmums Nr. 252).
Atbilstoši Lēmumam Nr. 252 par lokālplānojumu ir veikta publiskā apspriešana un saņemti institūciju atzinumi.

Publiskās apspriešanas ietvaros tika saņemts viens fiziskas personas iesniegums ar iebildumiem pret grozījumiem Jūrmalas valstspilsētas teritorijas plānojumā, kas pieļauj apbūves blīvuma palielināšanu lokālplānojuma teritorijā. Iebildumi ir izvērtēti un nav atbalstīti.

Detalizēta informācija par saņemto iebildumu saturu un to izvērtējumu ir iekļauta ziņojumā par lokālplānojuma publiskās apspriešanas norisi, tās laikā saņemtajiem fizisko / juridisko personu priekšlikumiem un iebildumiem.

Par lokālplānojuma redakciju ir saņemti pozitīvi institūciju atzinumi.

Lokālplānojuma projektā nav veikti redakcionāli labojumi. Lokālplānojums ir izstrādāts atbilstoši darba uzdevumam, kas apstiprināts ar Lēmumu Nr. 252, kā arī ievērojot normatīvo aktu prasības.
Atbilstoši Ministru kabineta 2014. gada 14. oktobra noteikumu Nr. 628 „Noteikumi par pašvaldību teritorijas attīstības plānošanas dokumentiem” 87. punktam, izvērtējot Jūrmalas valstspilsētas administrācijai (turpmāk – Administrācija) iesniegto lokālplānojuma redakciju un ziņojumu par saņemto priekšlikumu un institūciju atzinumu izvērtēšanu, konstatēts, ka nav nepieciešams veikt sagatavotās redakcijas tālāku pilnveidošanu.
Saskaņā ar Teritorijas attīstības plānošanas likuma 12. panta pirmo daļu un 25. pantu, Ministru kabineta 2014. gada 14. oktobra noteikumu Nr. 628 “Noteikumi par pašvaldību teritorijas attīstības plānošanas dokumentiem” 88.1. apakšpunktu un 91. punktu, izskatot lokālplānojuma projektu un Jūrmalas domes Stratēģiskās plānošanas jautājumu komitejas 2026. gada 11. augusta sēdes atzinumu (protokols Nr. 1.2-11/59), Jūrmalas dome nolemj:
1. Apstiprināt lokālplānojumu zemesgabalam Dāvja ielā 50, Jūrmalā. Ar lokālplānojuma paskaidrojuma rakstu, apbūves nosacījumiem un grafisko daļu var iepazīties valsts vienotajā ģeotelpiskās informācijas portālā https://geolatvija.lv/geo/tapis#document_31387 un Jūrmalas valstspilsētas pašvaldības tīmekļvietnē www.jurmala.lv, un ar lokālplānojuma pilnu dokumentāciju var iepazīties Administrācijas Pilsētplānošanas pārvaldes arhīvā Edinburgas prospektā 75, Jūrmalā.

2. Apstiprināt saistošos noteikumus Nr. 19 „Par lokālplānojuma zemesgabalam Dāvja ielā 50, Jūrmalā, grafiskās daļas, teritorijas izmantošanas un apbūves noteikumu apstiprināšanu”.

3. Lokālplānojuma izstrādes vadītājam nodrošināt šī lēmuma un paziņojuma par šī lēmuma 1. punktā minētā lokālplānojuma apstiprināšanu ievietošanu Teritorijas attīstības plānošanas informācijas sistēmā.

4. Lokālplānojuma izstrādes vadītājam nodrošināt šī lēmuma 2. punktā minēto saistošo noteikumu nosūtīšanu izsludināšanai oficiālajā izdevumā “Latvijas Vēstnesis”, izmantojot teritorijas attīstības plānošanas informācijas sistēmu.

5. Administrācijas Komunikācijas pārvaldes Sabiedrisko attiecību nodaļai nodrošināt paziņojuma par šī lēmuma 1. punktā minētā lokālplānojuma apstiprināšanu publicēšanu Jūrmalas valstspilsētas pašvaldības tīmekļvietnē www.jurmala.lv un Jūrmalas valstspilsētas pašvaldības informatīvajā izdevumā.

6. Administrācijas Kancelejas Domes sēžu daļai piecu darbdienu laikā pēc šī lēmuma spēkā stāšanās nodrošināt lēmuma un saistošo noteikumu ievietošanu pašvaldības tīmekļvietnē www.jurmala.lv.

	Priekšsēdētājs
	(paraksts*)
	J. Lediņš


*DOKUMENTS PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU.

